google/wiki40b huggingface dataset:
Oktobermanifestet

Oktobermanifestet (russisk: Октябрьский Манифест, Манифест 17 октября) ble utstedt den 17. oktober/ 30. oktober 1905 av tsar Nikolaj II av Russland etter råd fra statsminister Sergej Witte som en respons på 1905-revolusjonen. Dokumentets offisielle navn er Manifestet for forbedring av statens tilstand (russisk: Манифест об усовершенствовании государственного порядка).
Manifestet imøtegikk den sosiale uro i Russland og lovet å gi sivile rettigheter til folket, blant annet rettssikkerhet, religionsfrihet, trykkefrihet, forsamlingsfrihet og frihet til å organisere seg. Folkelig representasjon i statsdumaen ble også nevnt, videre alminnelig mannlig stemmerett og at ingen lov skulle tre i kraft uten godkjenning av statsdumaen.
Manifestet var en forløper for den første russiske konstitusjonen. I realiteten betød ikke manifestet og konstitusjonen så mye, da tsaren fortsatt hadde vetorett over statsdumaens vedtak og oppløste den en rekke ganger.
Andigena

Etymologi

Det vitenskapelige slektsnavnet Andigena følger av de greske uttrykkene Andium (= Andes) og genos (γενος = rase,
genus, art).
Ariane 5

Ariane 5 er den siste, og hittil kraftigste, bæreraketten utviklet av Den europeiske romfartsorganisasjonen ESA. Ariane 5-prosjektet ble påbegynt i 1987 som en fortsettelse av Ariane-programmet. Den første testoppskytingen i 1996 feilet, mens den neste i 1997 ble delvis vellykket. I 1999 ble første kommersielle Ariane 5-rakett skutt opp med X-ray Multi-Mirror satellitt. 
Den er skreddersydd for å sende satellitter inn i geostasjonær overføringsbane (GTO), selv om den også blir brukt for oppskytning til MEO, LEO og solsynkrone baner. Den kan sende opp to fullvoksne satellitter og er 98.5 % pålitelig. Hovedkvarteret til ArianeSpace befinner seg i Paris, mens launchpad er i Kourou i Fransk Guyana.
ENVISAT ble løftet opp i bane ved hjelp av en Ariane 5-bærerakett.
Navnet kommer fra den greske gudinnen Ariadne.
High Fructose Corn Syrup

High Fructose Corn Syrup (HFK) blir også kalt glukose-fruktose sirup i Storbritannia og Canada.
Sirupen består av elementer fra maissirup som har gjennomgått en enzymatisk prosessering for å konvertere glukose inn i fruktose og for å produsere den ønskede sødme. I USA blir dette middelet brukt i matvarer og produkter som et søtningsmiddel. Den har blitt svært vanlig i bearbeidet mat og drikkevarer, inkludert brød, frokostblandinger, kjøtt, yoghurt og i forskjellige supper og sauser.
HFCS ble først introdusert av Richard O. Marshall og Earl R. Kooi i 1957. De har imidlertid mislykket i å gjøre denne sirupen levedyktig for masseproduksjon. Etableringen av den industrielle produksjonsprosessen ble gjort mulig av Dr. Y. Takasaki i 1965. På den tiden var han ansatt ved Agency for Industrial Science and Technology i Japan.
HFCS ble deretter raskt introdusert til mange bearbeidede mat og drikkevarer i USA fra rundt 1975 til 1985. Et system av tariffer for sukker tariffer ble pålagt i 1977. USA fikk betydelig økte kostnader for importert sukker og amerikanske produsenter søkte derfor etter billigere erstatninger. Maissirup, avledet fra mais, er mer økonomisk gunstig fordi de innenlandske amerikanske og kanadiske prisene på sukker er det dobbelte av global pris og maisprisen holdes lav gjennom statstilskudd som blir utbetalt til maisdyrkere.
HFCS ble dermed en svært attraktiv erstatning til sukker, og foretrekkes over vanlig sukker, blant det store flertallet av amerikanske produsenter av mat og drikke. Det gjennomsnittlige amerikanske konsumet av HFCS lå på litt over 17 kg i 2008. Andre land, deriblant Mexico, bruker vanligvis sukker i flertallet av deres leskedrikker. Noen amerikanere oppsøker derfor meksikansk Coca-Cola i etniske dagligvarekjeder, fordi de foretrekker denne Cola-drikken med vanlig sukker, sammenlignet med brusen som blir produsert ved hjelp av HFCS.
Det kalydonske villsvin

Betydning i gresk mytologi og kunst

Det kalydonske villsvin er et av de ktoniske uhyrer i gresk mytologi, hver av dem lokalisert i en særskilt lokalt område. Villsvinet ble sendt av Artemis for å herje regionen Kalydon i Aitolia og hvor det herjet rundt inntil det ble felt i den påfølgende jakten hvor alle heltene fra den nye tidsalder deltok, med Herakles som var opptatt med å jakte på et annet udyr sendt av en gudinne, det erymanthiske villsvin. Ettersom den mytiske hendelsen tiltrakk seg tallrike helter, blant dem var det mange som ble æret som stamfedre for deres lokale herskerfamilier blant de mange stammegrupper i Hellas, ble jakten et naturlig emne i klassisk kunst. Villsvinjakten ble et fellespunkt hvor et nettverk av mange myter som involverte helter og halvguder, og deres etterkommere, ble samlet. Som jakten på det gylne skinn eller Trojakrigen som utspant seg i den påfølgende (mytologiske) generasjonen, er den kalydonske jakten et av knutepunktene hvor mange de greske mytene kom sammen.
Både Homer og Hesiod og deres tilhørere var oppmerksomme på detaljene i denne myten, men ingen komplett fortelling er bevart: en del papyrusfragmenter funnet ved Oxyrhynchus er alt som er bevart av poeten Stesichoros' fortelling; mytens repertoar ble kalt for Bibliotheke («biblioteket») og inneholdt kjernen av fortellingen, og før det ble den sammensatt av den romerske poeten Ovid som gjenfortalte fortellingen i en rekke fargerike detaljer i sitt verk Metamorfoser.
That Awkward Moment

Handling

Tre bestevenner kommer dit vi alle har vært - til den forvirrende delen i alle romantiske forhold hvor man må bestemme seg for: "Så... Hvor går dette hen?"
Basketball under de europeiske småstatslekene 2001

Basketball ved De europeiske småstatslekene 2001 ble arrangert fra 29. mai til 3. juni 2001 i San Marino.
Berliner Kindl Schultheiss-bryggeriet

Berliner Kindl Schultheiss-bryggeriet (tysk:Berliner-Kindl-Schultheiss-Brauerei GmbH) er et bryggeri i Tysklands hovedstad Berlin. Bryggeriet ble stiftet i 1842 av August Heinrich Prell som produserte egen malt. Det ble i 1853 kjøpt av Jobst Schultheiss som ga det sitt eget navn. Bryggeriet ble i 1891 sammenslått med blant andre Tivoli Brauerei i Kreuzberg og startet da virksomhet i Schönhauser Allee som idag (2013) er tilholdssted for kultursenteret Kulturbrauerei. Berliner-Kindl-Schultheiss holder i dag til i Indira-Gandhi-Strasse, i det opprinnelige produkssjonsstedet for Brauerei Gabriel & Richter, senere kalt Kindl-Brauerei.
Bryggeriet produserer blant annet øl-merkene Berliner Pilsner, Berliner Kindl, Schultheiss og Berliner Bürgerbräu.
C/2011 W3 (Lovejoy)

C/2011 W3 (Lovejoy) er en langperiodisk komet og en solstrykende komet som tilhører Kreutz-gruppen. Kometen le oppdaget 27. november 2011 av den australske amatrastronomen Terry Lovejoy.
Kometen har en omløpsbane på omkring 622 år.
Utopileus

Levevis

Larvene utvikler seg i ved av løvtrær.

Utbredelse

Arten er bare kjent fra Sierra Leone.
Siegfried & Roy

Siegfried & Roy er to tysk-amerikanske underholdere kjent for sitt magi- og illusjonsshow i Las Vegas. De er kjent for å ha kattedyr i sine show, og spesielt hvite tigere.
De avholdt sitt siste show 28. februar 2009.
Luke McCullough

Landslaget

Han ble tatt ut i Nord-Irlands EM-tropp til EM i Frankrike 2016.
Lüchun

Lüchun (kinesisk: 绿春县; pinyin: Lǜchūn Xiàn) er et fylke i provinsen Yunnan i Folkerepublikken Kina. Det ligger i det autonome prefektur Honghe.
Befolkningen var på 198 751 innbyggere i 1999.
Falsacanthocinus

Levevis

Larvene lever inne i død ved.

Utbredelse

Arten lever på Ny-Caledonia.
Parlamentspresident

Parlamentspresident, parlamentsformann eller parlamentstalsmann, på engelsk kalt Speaker, for eksempel Speaker of the House of Commons, er en tittel som brukes om formannen i en lovgivende forsamling, som et parlament, eller et kammer. Parlamentspresidentens offisielle rolle er å moderere debatten, holde orden på prosedyre, kunngjøre resultatet av avstemninger og lignende.

Norge

I Norge ledes arbeidet i parlamentet av stortingspresidenten sammen med visepresidenter. Stortingspresidenten er etter hoffreglementet rangert etter kongen.
Boligbyggelaget Tobb

Boligbyggelaget TOBB, inntil 2015 Trondheim og Omegn Boligbyggelag, (TOBB) er et boligbyggelag med hovedkontor i Trondheim. TOBB ble startet 14. desember 1945 og opererer i Trondheim i Trøndelag og nabokommunene. Det var blant annet fagorganisasjoner som bidro til etableringen av TOBB i 1945. De første boligene stod klare i 1948 på Rosenborg.
I 2009 fusjonerte Skaun Boligbyggelag med TOBB, og i 2010 gjorde Melhus Boligbyggelag det samme. I 2015 fusjonerte TOBB med Namsos Boligbyggelag.
Boligbyggelaget har vel 58 600 medlemmer og forvalter ca 27 000 boliger i ca 610 borettslag, sameier og andre selskap.
TOBB bygde og ferdigstilte 569 boliger i 2015.
Boligbyggelaget Tobb er en del av Norske Boligbyggelags Landsforbund (NBBL).
Den største medlemsfordelen er forkjøpsretten medlemmene har på boligene som TOBB forvalter.
Tollboden (Lillesand)

Tollboden er et kulturminne i Lillesand. I 1730-årene ble Tollboden i Lillesand bygget som sjøbu og kornlager for eiendommen tvers over veien, Strandgada 8. Tollboden er en av de eldste bygningene i Lillesand by, og er et godt eksempel på lokal byggeskikk på 1700-tallet.
Det ble opprettet eget tollsted for Lillesand i 1834. Tollvesenet leide opprinnelig denne bygningen som tollbod, senere kjøpte de den. Tollstedet ble nedlagt i 1992 og ble kjøpt av kommunen året etter.
I dag tilhører Tollboden Lillesand by- og sjøfartsmuseum og rommer bl.a. et lite tollmuseum og skiftende kunstutstillinger.
Tollboden er fredet.
Deep Impact (romsonde)

Deep Impact er en NASA-romsonde laget for å studere oppbyggningen av kometer. En del av sonden utførte 4. juli 2005 en vellykket styrtlanding på kometen Tempel 1.
Tidligere oppdrag, som Giotto og Stardust, var kun forbiflyvninger for å ta bilder av kometene og studere støv rundt kometene.

Deep Impact Extended Investigation (DIXI)

DIXI vil innebære en passering av kometen Boethin, som aldri har vært utforsket før. Boethin er en liten, kort-periode komet som stammer fra utenfor Jupiter sin bane. Undersøkelsen av kometen vil sørge for at en kan gjenvinne noen av de vitenskapelige data tapt i 2002, da CONTOUR-ferden mislyktes. DIXI vil bli gjennomført 5. desember 2008.

Extrasolar Planet Observation and Characterization (EPOCh)

EPOCh-undersøkelsen vil bruke romsonden til å observere flere nærliggende lyssterke stjerner når allerede kjente ekstrasolære gigant-planeter passerer foran og bak stjernen. De innsamlede dataene vil bli brukt til å karakterisere planetene, og til å bestemme om de har ringer, måner eller Jord-lignende følgesvenner. EPOCh sin sensitive observasjoner vil overgå de gjort av både nåværende jordbaserte og rombaserte observatorier. EPOCh vil også måle det middels-infrarøde spektrum til Jorden, og dermed sørge for sammenlignbar data for fremtidige observasjoner av atmosfæren til ekstrasolære planeter. Denne undersøkelsen av ekstrasolære planeter vil bli gjort i 2007, på vei til kometen Boethin.
Franciszek Gągor

Liv

Gągor  var født i 1951 i  Koniuszowa  nær  Nowy  Sącz.
Groß Kreutz

Groß Kreutz er en kommune i distriktet Potsdam-Mittelmark i delstaten Brandenburg i Tyskland. Stedet ligger omtrent 20 km vest for Potsdam, halvveis til Brandenburg an der Havel, langs Bundesstrasse B1. Kommunen hadde i 2017 et innbyggertall på 8275.

Tilknytning til Norge

I Norge er stedet mest kjent for at høyesterettsadvokat Johan Bernhard Hjort og rektor ved Universitetet i Oslo Didrik Arup Seip med familier ble internert her under andre verdenskrig. Stedet de fikk til rådighet tilhørte Hjorts fetter Bodo von Marwitz som overlot dette til familien i 1942 da den ble sivilinternert i Tyskland. Etter et kort opphold for Hjort på Grini, ble Hjort sendt til fengsel i Berlin. Hjorts tyske slektninger forsøkte å overtale Himmler til å løslate Hjort. Himmler gikk med på et kompromiss at Hjort kunne bo på fetterens gods i landsbyen, mot at hele familien kom fra Norge og satt i en slags husarrest i Groß Kreutz. På den måten kom Heger til Tyskland i 1942.
Didrik Arup Seip, flyttet etter å ha vært fange i Sachsenhausen, med sin kone ut til Gross Kreutz i 1943. Stud. med Bjørn Heger, også han tidligere fange i Sachsenhausen sluttet seg senere til.
Plassert mot sin vilje midt i fiendens rike, men med en viss bevegelsesfrihet, lyktes det miljøet i Gross Kreutz å bygge opp et kartotek over nordmenn som satt i tyske tukthus og konsentrasjonsleire.
Sentralt i arbeidet sto Wanda Hjort, men Gross Kreutz-gruppen fikk også hjelp i arbeidet fra sjømannsprestene i Hamburg, den svenske legasjonen og det internasjonale Røde Kors i Berlin og fra Peter Anker ved Røde Kors i Genève. Dokumentasjonen som ble samlet, var av avgjørende betydning da de norske og danske fangene skulle finnes og transporteres ut av leirene før Tysklands sammenbrudd våren 1945.
Mandalselva

Natur og geologi

Nedbørfeltet er dominert av småkupert skogsterreng med barskog. I øst overtar nedbørfeltet til Otra og i vest elva Audna.
Elveløpet går i nedslitt, mer enn 1 milliard år gammelt grunnfjell som tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedefoldingene, med sterk metamorfose i den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.

Bruk av vassdraget

Kraftutbygging i vassdraget i større målestokk startet i 1930. Det er i alt 11 kraftverk i vassdraget hvorav seks større – Logna (19 MW, 105 GWh), Smeland (23 MW, 119 GWh), Skjerka (177 MW, 612 GWh), Håverstad (47 MW, 282 GWh), Bjelland  (52 MW, 312 GWh) og Laudal (26 MW, 146 GWh) – og fem mindre: Lognavann kraftverk, Høylandsfoss (7,5 MW, 77,8 GWh), Færåsen (1,43 MW, 5,7 GWh), Kvinesdal (1,3 MW, 5,7 GWh) og Tryland (5,5 MW, 25 GWh). Det er i alt bygd ut nærmere 370 MW effekt med en normal årsproduksjon på 1 700 GWh.

Nasjonalt laksevassdrag

Den opprinnelige laksestammen er utryddet som følge av forsuring. Men utstrakt kalking har ført til et bedre miljø i elva, og en ny laksebestand er blitt etablert.
Laks og sjø-ørret kan gå helt opp til Kavfossen nord for Bjelland, en strekning på om lag 48 km. Laks kan også vandre et stykke opp i Kosåni.
Det ble fanget 11,9 tonn laks og 675 kg sjøørret i Mandalselva i 2006. Dette er ny fangstrekord i moderne tid. Største laks var på 13,9 kg. Elva ble det 6. beste laksevassdraget i Norge i 2006 og har med dette vist en fantastisk utvikling etter at kalkingen startet i 1997. 
Også en annen rekord er satt i denne elva. Den største bekkerøya tatt på sporstfiskeredskap veide 2,268 kg og ble tatt her 19. august 2001. Bekkerøya er imidlertid ansett som fremmed i norsk fauna, og står på den norske svartelista.
15. desember 2006 besluttet miljøvernminister Helen Bjørnøy å gi Mandalselva status som nasjonalt laksevassdrag. Det betyr bl.a. at vassdraget får et spesielt vern mot inngrep. I vedtaket er det også inkludert å gjøre havområdet utenfor Mandal til nasjonal laksefjord. Av hensyn til villaksen vil det bli forbud mot å etablere oppdrettsanlegg i Mannefjorden, som er havområdet mellom Søgne og Lindesnes kommune.
Kunstformidling

Sett med kuratorblikk

Kunstformidlingens oppgave er å være brobygger mellom kunstverket og betrakterne. Og den broen som kunstformidlingen bygger, har bare én hensikt: å få betrakteren til å møte og åpne seg for kunstverket.
Hvis kunstformidling er alt det som kan åpne et kunstverk for en betrakter og gjøre det meningsfult, er formidlingen i gang i det øyeblikket de utstillingsansvarlige begynner å planlegge presentasjonen av det. For det er langt fra likegyldig hvordan det vises for publikum. Et godt maleri kan fortone seg både likegyldig og uinteressant fordi det er elendig montert.
Likevel er det ikke presentasjon, montering, etiketter og katalogforord man egentlig tenker på når samtalen kommer inn på kunstformidling. Det er snarere omviseren på galleriet og museet man har i tankene – den kunstfaglige skolerte kvinne eller mann som står foran et kunstverk og forklarer og forteller om det.
EM på skøyter 1901, menn

EM på skøyter 1901, herrer ble avholdt på Øen stadion i Trondheim den 2. til 3. februar. Tittelforsvarer var nordmannen Peder Østlund, som i 1900 vant EM i Štrbské Pleso. Rudolf Gundersen, Norge ble europamester.
Grytøy fyr

Grytøy fyr lå på Grytøya i Helligvær i Bodø kommune i Nordland. Fyret ble opprettet i 1865 og nedlagt og erstattet av ei fyrlykt i 1959. Den siste fyrvokteren på Grytøy fyr var på fyret i hele 40 år fra 1919.
Møklandsfjorden

Møklandsfjorden er en fjord på nordsiden av Langøya i Bø i Vesterålen og Øksnes kommune i Nordland. Fjorden strekker seg 3,5 kilometer sørvestover til Møkland i Bø på vestsiden av fjorden, mens Nærøya i Øksnes ligger på østsiden.
Fjorden har innløp mellom Melkarneset i vest og Slettbakkan på Nærøya i øst. Nord for fjorden kommer Stavsundet ned fra nordvest og Vinjesundet fra nordøst, på hver side av den sørlige delen av Tindsøya. Flere øyer og holmer ligger i nordenden av fjorden, som Bernforøya, Kariholmen, Slåtterøya og Nonøyan. Det er ingen bosetninger langs fjorden før man nærmer seg grenda Møkland på sørvestsiden. Her møter Møklandsfjorden og Ryggefjorden hverandre. Ryggefjorden går på østsiden av Nærøya og fortsetter videre sørover.
Området langs vestsiden av fjorden med gårdene Møkland og Andsletten var tidligere en del av Øksnes kommune, men ble overført til Bø 1. januar 1964.
Modernistisk arkitektur

Modernismen er en retning i arkitekturen som oppsto omkring 1920, fikk gjennomslag bl. a. i Norden i 1930-årene, og har vært dominerende innenfor arkitektur og byplanlegging i mesteparten av 1900-tallet. Retningen omfatter flere forskjellige stilarter eller arkitektoniske perioder, hvorav funksjonalismen var den viktigste i 1930-årene. Ordet funksjonalisme brukes særlig i Norden som overordnet betegnelse for modernistisk arkitektur gjennom hele århundret, mens betegnelser som modernisme eller international style er vanligere som samlebetegnelser i mange andre språk.
Modernismen oppsto i Europa i tiden etter første verdenskrig som en reaksjon på 1800-årenes historisme, i ettertid foraktelig betegnet som stilforvirring. Radikale arkitekter etterlyste en stil som bedre kunne uttrykke den moderne kultur som måtte prege gjenreisningen etter krigen og bidra til sosial utjevning og velstand for bredere folkegrupper. Industriell masseproduksjon var nødvendig ikke bare for å skaffe rimelige forbruksvarer til alle, men også for å kunne tilby gode boliger og avskaffe boligmangelen. Modernistisk arkitektur tilstrebet rasjonelle konstruksjoner og industrielle produksjonsmåter, og nøkterne, geometriske former uten overflødige ornamenter.

Modernismens forløpere

Modernismens røtter må søkes lenger tilbake i tid, til bestrebelser på å forene arkitekturen som kunstform med den raske teknologiske utviklingen og de store samfunnsmessige endringene gjennom siste halvdel av 1800-tallet. Som en tidlig forløper kan regnes Krystallpalasset konstruert av Joseph Paxton for Verdensutstillingen i London i 1851. Kombinasjonen av støpejern og glass ble videreført i forretningsbebyggelse i amerikanske byer i 1860-årene. Videre utvikling av konstruksjoner i stål (broer, haller og det kjente Eiffeltårnet) åpnet for bygging av skyskrapere i 1890-årenes Chicago ved arkitekter som William Le Baron Jenney og Louis Sullivan.
Omkring 1900 eksperimenterte arkitekter flere steder i verden med å utnytte nye byggemåter som stål- og betongkonstruksjoner, og med å finne nye formmessige løsninger for å integrere arkitektur og ny teknologi. En britisk forløper var Arts and Crafts-bevegelsen innenfor mange designfag. Disse bestrebelsene kom til dels til uttrykk innenfor nye stilretninger som art nouveau i Belgia (Victor Horta), Barcelona (Antoni Gaudí), Glasgow (Charles Rennie Mackintosh) og Wien (Otto Wagner). I USA ble Louis Sullivan og Frank Lloyd Wright banebrytere. I Tyskland gikk arkitekter og ingeniører i 1907 sammen i Deutsche Werkbund for å forene industriell fremstilling og tradisjonelt håndverk. Blant dem er særlig Peter Behrens kjent for den banebrytende AEG Turbinenfabrik fra 1909.
Kaptein Sabeltanns verden

Kaptein Sabeltanns verden er et av undeholdningsanleggene i Kristiansand Dyrepark utenfor Kristiansand i Vest-Agder. Kaptein Sabeltanns verden er formet som en liten «sjørøverlandsby» og ble åpnet i 1995. Anlegget inngår i «opplevelsesuniverset» rundt Kaptein Sabeltann, en populær sjørøverfigur som ble skapt av låtskriveren og underholdningsartisten Terje Formoe i 1989 og som siden 1990 har blitt kjent gjennom barneforestillinger, musikkutgivelser og annet.

Anlegg

«Sjørøverlandsbyen» i Kaptein Sabeltanns verden er bygd i en stil som etterlikner de karibiske piratmiljøene fra fortellingene om Kaptein Sabeltann. Byen består av et torg med borgmur og små kulissehus der det er salgsboder for musikk, filmer og andre spin-off produkter fra Sabeltann-serien. Det er også et «heksehus», små utstillinger og et lite «sjørøverteater» der det er småforestillinger og filmvisninger om sommeren. Like ved ligger ei brygge og sjørøverskuta Den sorte dame som kan «seile» på Grashavet, vannet i parken. Venstre side av Kaptein Sabeltanns verden er bygd som et kjøpesenter, dette kalles for Havnehandelen. Kaptein Sabeltanns verden er kun åpen i sommersesongen.
I parken ligger også Kjuttaviga, et utendørs amfiscene der det hver kveld i sommersesongen blir vist teaterforestillinger om Kaptein Sabeltann.
Smørrebrød

Smørrebrød er rugbrød eller annet grovt brød som er smurt med smør, fett eller margarin og/eller dekket med pålegg som ost, leverpostei eller pølse. Det utgjør et måltid eller en del av et. Smørrebrød kalles gjerne Danmarks nasjonalrett.
Smørrebrødets opprinnelse skyldes behovet for å spise utenfor hjemmet. Allerede i oldtiden var det nødvendig for hyrder, akerdyrkere og jegere som midt på dagen kunne være langt vekk fra boplassen, å supplere tidens to hovedmåltider med en bit brød. med flere mellommåltider bestående av mat som kan betegnes med det moderne ordet smørrebrød.
Det pyntede og høye festsmørrebrødet anses som spesielt dansk. Det ble utviklet på slutten av 1800-tallet og er noe av det eneste fra det danske kjøkken som har blitt kjent utenfor landets grenser.

Festsmørrebrødet

Det høye smørrebrødet ble oppfunnet i 1880-årene da små smørrebrødsrestauranter dukket opp i København. Den eldste kjente menyen med smørrebrød er fra restaurant Nimb i Tivoli fra 1883.
Forskjellige klassiske varianter av smørrebrød har navn: Sol over Gudhjem som består av rugbrød, røket sild, purreløk eller løk og en rå eggeplomme, Dyrlægens natmad som inneholder rugbrød, leverpostei, salt kjøtt, løkringer og sjy og Stjerneskud med franskbrød, salat, tomatskiver, panert rødspettefilet, dampet rødspettefilet, reker og kaviar.
En av dem som gjorde danske smørrebrød kjent, var vinhandler og restauratør Oskar Davidsen. Han ble berømt for sin smørrebrødsseddel som inneholdt opp til 178 varianter av smørrebrød og hadde en lengde på 140 cm. Tradisjonen er opprettholdt innenfor familien hvor 5. generasjon Oscar Davidsen leder en lunchrestaurant oppkalt etter hans mor Ida Davidsen, som fremdeles hersker i kjøkkenet.
American Warrior

Om filmen

American Ninja ble ikke satt opp på norske kinoer, men den ble utgitt på video av Mayco i 1986 under tittelen American Warrior.